“หุ้นเอเชีย” เปิดลบ หลังบอนด์ยีลด์สหรัฐพุ่ง 4%
“ตลาดหุ้นเอเชีย” เปิดลบ ตามตลาดหุ้นวอลล์สตรีท หลังผลตอบแทนพันธบัตรรัฐบาลสหรัฐปรับตัวขึ้นต่อเนื่องจากเดือนก.พ. โดยผลตอบแทนพันธบัตรอายุ 10 ปีพุ่ง 4% ในช่วงสั้นๆ
“ตลาดหุ้นเอเชีย” เปิดลบ ตามตลาดหุ้นวอลล์สตรีท หลังผลตอบแทนพันธบัตรรัฐบาลสหรัฐปรับตัวขึ้นต่อเนื่องจากเดือนก.พ. โดยผลตอบแทนพันธบัตรอายุ 10 ปีพุ่งทะลุ 4% ในช่วงสั้นๆ
2 มี.ค. 2566

ผู้สื่อข่าวรายงานว่า ตลาดหุ้นเอเชียเปิดลบเป็นส่วนใหญ่ในวันนี้ โดยเคลื่อนไหวตามตลาดหุ้นวอลล์สตรีทเมื่อวันพุธ (1 มี.ค.66) หลังผลตอบแทนพันธบัตรรัฐบาลสหรัฐทะลุ 4% ในช่วงสั้น ๆ
ทั้งนี้ ดัชนีนิกเกอิเปิดภาคเช้าที่ระดับ 27,564.82 จุด เพิ่มขึ้น 48.29 จุด หรือ +0.18%, ดัชนีฮั่งเส็งเปิดภาคเช้าที่ระดับ 20,390.02 จุด ลดลง 229.69 จุด หรือ -1.11% และดัชนีเซี่ยงไฮ้คอมโพสิตเปิดภาคเช้าที่ระดับ 3,308.01 จุด ลดลง 4.34 จุด หรือ -0.13%
ขณะที่เกาหลีใต้รายงานว่า ผลผลิตภาคอุตสาหกรรมเดือนม.ค.ลดลง 12.7% เมื่อเทียบเป็นรายปี ซึ่งมากกว่าที่นักวิเคราะห์คาดการณ์ที่การลดลง 8.9% ขณะเดียวกันนักลงทุนรอคอยข้อมูลกิจกรรมภาคการผลิตเกาหลีใต้สำหรับเดือนก.พ.จากเอสแอนด์พี โกลบอลในวันนี้ (2 มี.ค.66) ส่วนสิงคโปร์มีกำหนดเปิดเผยตัวเลขกิจกรรมภาคการผลิตสำหรับเดือนก.พ.ในวันนี้เช่นเดียวกัน
สำหรับดัชนีตลาดหุ้นสหรัฐปรับตัวลดลงเป็นส่วนใหญ่ในวันพุธที่ผ่านมา โดยทั้งดัชนี S&amp;P500 และ Nasdaq ต่างก็ปิดลบ ขณะที่ดัชนีเฉลี่ยอุตสาหกรรมดาวโจนส์ปิดทรงตัว ทำให้หุ้นสหรัฐทรุดตัวลง หลังผลตอบแทนพันธบัตรรัฐบาลสหรัฐปรับตัวขึ้นต่อเนื่องจากเดือนก.พ. โดยผลตอบแทนพันธบัตรอายุ 10 ปีพุ่งทะลุ 4% ในช่วงสั้นๆ เป็นครั้งแรกนับตั้งแต่เดือนพ.ย. ส่วนผลตอบแทนพันธบัตรอายุ 1 ปีปรับตัวขึ้นทะลุ 5%